Cuneiform Tablet VS 26 44 (VAT 13518)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na en-na-sú-en₆ i-na-a i-dí-{d}UTU ù ma-nu-ki-a-šur qí-bi-ma um-ma lu-lu-ma me-eḫ-ra-am ša ṭup-pí-a lu ša nu-a-e lu ša tám-kà-ru-tim a-na i-dí-{d}UTU e-zi-ib a-na-kam um-ma ma-ḫa-i-ma a-na tù-ur-ḫu-mì-it a-lá-ak a-ša-me-ma a-mì-ša-am i-tal-kam me-eḫ-ra-am ša a-na i-dí-{d}UTU e-zi-bu e i-dí-šu-ma i-na ba-áb-tí-a 1 ma-na KÙ.BABBAR e il₅-qé-ma li-bi e im-ra-aṣ a-ma-kam i-dí-{d}UTU na-ḫi-da-ma me-eḫ-ra-am lá ú-šar-šu-um ú É nu-a-e ḫa-bu-lu-tim lá ú-kà-lá-am-šu um-ma a-tù-nu-ma šu-ma i-na me-eḫ-ri-im ša ba-áb-tí-šu ša e-zi-ba-ku-ni mì-ma <big_gap> ma-na KÙ.BABBAR <big_gap> <gap>-šu <big_gap> šu-uk-na-šu-um a-ba-ú-a be-lu-a a-tù-nu iḫ-da-ma ú a-na-ku a-na na-áš-pé-ra-tí-ku-nu a-na-ḫi-id